**מת לחיות** (אנגלית: **Die Hard**) היא סדרת סרטי פעולה המבוססת על רב-המכר Nothing lasts forever מאת רודריק ת'ורפ.

גיבור הסרטים הוא ג'ון מקליין (מגולם על ידי ברוס ויליס), שוטר אמריקאי בניו יורק ולוס אנג'לס שנאלץ להתמודד עם מצבים מסכני חיים כגון מתקפות טרור, כאשר הוא התקווה היחידה להצלת המצב.

סרטים
-----

### מת לחיות (1988)

 ערך מורחב – **מת לחיות**  

הסרט נפתח בערב חג המולד, כאשר ג'ון מקליין מגיע ללוס אנג'לס כדי לפגוש את פרודתו הולי (בוני בדליה). במהלך מסיבה באותו המבנה, קבוצת טרוריסטים מזרח גרמניים בהנהגתו של האנס גרובר (אלן ריקמן) משתלטים על המבנה. מקליין נמלט, מתחבא בבניין ומגלה את מטרתם האמיתית של הטרוריסטים - שוד של 640 מיליון דולר. מקליין מחסל את הטרוריסטים ומציל את המשתתפים.

### מת לחיות 2 (1990)

 ערך מורחב – **מת לחיות 2**  

הסרט מתרחש שנה לאחר אירועי הסרט הראשון, בערב חג המולד. ג'ון מקליין מחכה לאשתו בנמל תעופה בוושינגטון הבירה, כאשר שכירי חרב משתלטים על מגדל הפיקוח ומסכנים את חיי הנוסעים, ביניהם אשתו של מקליין. מקליין מחסל את שכירי החרב והטיסות נוחתות בשלום.

### מת לחיות 3 (1995)

 ערך מורחב – **מת לחיות 3**  

בסרט השלישי, ג'ון מקליין חוזר לניו יורק סיטי, פרוד, מושעה מהמשטרה ומכור לשתייה. טרוריסט בשם "סיימון" (ג'רמי איירונס) מאיים לפוצץ מטעני חבלה ברחבי העיר, אלא אם כן מקליין ישחק איתו גרסה מעוותת של "הרצל אמר".
זאוס קארבר (סמואל ל. ג'קסון), בעל חנות מהארלם, מציל את מקליין לאחר האתגר הראשון, וממשיך לעזור לו. ה-FBI מגלה שסיימון הוא אחיו של האנס גרובר, הטרוריסט שנהרג על ידי ג'ון מקליין בסרט הראשון. מלבד נקמה במקליין, מסתבר שסיימון משתמש באיום על מטעני חבלה כהסחה (להעסיק את כל משטרת ניו יורק) בזמן שהוא שודד בתחכום את וול סטריט. מקליין עוקב אחרי סיימון, מסכל את מזימתו ומחסל אותו.

### מת לחיות 4.0 (2007)

 ערך מורחב – **מת לחיות 4.0**  

הסרט הרביעי מתרחש ביום העצמאות האמריקני, עשור אחרי הסרט השלישי. ג'ון מקליין גרוש ומופרד מבתו לוסי (מרי אליזבת' וינסטד). ה-FBI שולח את מקליין ללכוד את מאתיו פרל (ג'סטין לונג), האקר מחשבים. טרוריסטים קיברנטיים פורצים למחשבי ה-FBI, ומתנקשים שנשכרו על ידי תומאס גבריאל (טימותי אילופנט) מנסים להתנקש במקליין ובפרל. מקליין חושף את הטרוריסטים ומחסל אותם.

### מת לחיות ביום טוב (2013)

 ערך מורחב – **מת לחיות ביום טוב**  

הסרט החמישי מתרחש חמש שנים לאחר הרביעי, בערים שונות באוקראינה. ג'ון מקליין מגלה שבנו, ג'ון "ג'ק" מקליין נעצר במוסקבה ומואשם ברצח. מקליין מגלה שג'ק הוא סוכן CIA במסווה שמרגל אחרי ויקטור צ'אגרין, בכיר רוסי. יחד הם מחסלים את ויקטור ואת בתו, אירינה.

הכנסות
------

| סרט | תאריך יציאה | הכנסות | תקציב |
| --- | --- | --- | --- |
| **מת לחיות** | 15 ביולי 1988 | $140,767,956 | $28,000,000 |
| **מת לחיות 2** | 4 ביולי 1990 | $240,031,094 | $70,000,000 |
| **מת לחיות 3** | 19 במאי 1995 | $366,101,666 | $90,000,000 |
| **מת לחיות 4.0** | 27 ביוני 2007 | $383,531,464 | $110,000,000 |
| **מת לחיות ביום טוב** | 14 בפברואר 2013 | $304,654,182 | $92,000,000 |
| סך הכל | - | $1,435,086,362 | $390,000,000 |

קישורים חיצוניים
----------------

ויקישיתוף מדיה וקבצים בנושא **מת לחיות** בוויקישיתוף

הערות שוליים
------------

1. ↑  כתבה על הדמות ג'ון מקליין בעיתון הניו יורק טיימס
2. ↑  "מת לחיות" באתר Mojo
3. ↑  "מת לחיות 2" באתר Mojo
4. ↑  "מת לחיות 3" באתר Mojo
5. ↑  "מת לחיות 4.0" באתר Mojo
6. ↑  "מת לחיות ביום טוב" באתר Mojo

| סרטי מת לחיות |
| --- |
| 

|  |
| --- |
| מת לחיות (1988) • מת לחיות 2 (1990) • מת לחיות 3 (1995) • מת לחיות 4.0 • מת לחיות ביום טוב (2013) |

 |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 2156251607907990716
* WorldCat (עם VIAF): 2156251607907990716

 |